|  |
| --- |
| **Sykehusinnkjøp HF**Organisasjonsnummer 916 879 067Telefon 78 95 07 00post@sykehusinnkjop.noSykehusinnkjøp HF, Postboks 40, 9811 Vadsø |
| Rammeavtale pris pr. blodkulturflaske/utført resistensbestemmelse  2022/1592 - Instrumentering dyrkningsbasert diagnostikk  |



**Avtalens varighet**: [DD:MM:ÅÅ]-[DD:MM:ÅÅ]

Leverandør: […]
E-post: xx@xx.xx
Telefon: XXX XX XXX
Org.nr: XXX XXX XXX

Avtaleforvalter Sykehusinnkjøp HF: Mats Vik

E-post: mats.eidsmoen.vik@sykehusinnkjop.no

Telefon: +47 911 06 098

Avtalenummer: […]

Avtalen er signert elektronisk

**Versjonshistorikk**

|  |  |  |  |
| --- | --- | --- | --- |
| Dato | Versjonsnr | Merknad til versjonen | Ansvarlig |
|  |  |  |  |
|  |  |  |  |
|  |  |  |  |

Innholdsfortegnelse

[1 Alminnelige bestemmelser 5](#_Toc97650827)

[1.1 Avtalens parter og kontaktpersoner 5](#_Toc97650828)

[1.2 Avtalens formål og omfang 5](#_Toc97650829)

[1.3 Avtaledokumenter og tolkningsregler 6](#_Toc97650830)

[1.4 Avtaleperiode, forlengelse og oppsigelse 6](#_Toc97650831)

[1.5 Transport av Avtalen 7](#_Toc97650832)

[2 Avrop og bestilling 7](#_Toc97650833)

[2.1 Avrop 7](#_Toc97650834)

[2.2 Bestilling 7](#_Toc97650835)

[2.3 Leveringsbetingelser 8](#_Toc97650836)

[2.4 Leveringssted 9](#_Toc97650837)

[2.5 Krav til merking, emballasje og retur 9](#_Toc97650838)

[2.6 Feilleveranser 9](#_Toc97650839)

[2.7 Tilbakekall av varer 10](#_Toc97650840)

[2.8 Godkjenning av leveranse 10](#_Toc97650841)

[(Ref. Del II D 4 Suksessiv systematisk ferdigstillelse) 10](#_Toc97650842)

[2.9 Prøveperiode 10](#_Toc97650843)

[2.10 Overtakelse 10](#_Toc97650844)

[3 Partenes plikter 10](#_Toc97650845)

[3.1 Kundens plikter 10](#_Toc97650846)

[3.2 Leverandørens plikter 11](#_Toc97650847)

[3.2.1 Kvalitetssikring 11](#_Toc97650848)

[3.2.2 Forsyningssikkerhet 11](#_Toc97650849)

[3.2.3 Grunndata 11](#_Toc97650850)

[3.2.4 Bruk av underleverandør 11](#_Toc97650851)

[3.2.5 Produktansvar 11](#_Toc97650852)

[3.2.6 Statistikk 11](#_Toc97650853)

[3.2.7 Krav til medlemskap i returordning for sluttbehandling av emballasje 12](#_Toc97650854)

[3.2.8 Forsikring 12](#_Toc97650855)

[3.2.9 Opplæringsansvar 12](#_Toc97650856)

[3.2.10 Samfunnsansvar 13](#_Toc97650857)

[3.2.11 Behandling av personopplysninger 13](#_Toc97650858)

[3.3 Felles plikter 14](#_Toc97650859)

[3.3.1 Samarbeid 14](#_Toc97650860)

[3.3.2 Kommunikasjon og møter 14](#_Toc97650861)

[4 Vederlag og prisjustering 14](#_Toc97650862)

[4.1 Vederlag 14](#_Toc97650863)

[4.2 Prisjustering 14](#_Toc97650864)

[4.2.1 Prisjustering som følge av myndighetsvedtak 14](#_Toc97650865)

[4.2.2 Prisjustering som følge av valutaendringer 15](#_Toc97650866)

[4.2.3 Indeksregulering 15](#_Toc97650867)

[4.3 Fakturerings- og betalingsbetingelser 15](#_Toc97650868)

[4.4 Forsinkelsesrente 16](#_Toc97650869)

[4.5 Spesielle faktureringsbestemmelser 16](#_Toc97650870)

[ Leverandørens organisasjonsnummer, navn, adresse og bankgironummer 16](#_Toc97650871)

[ Navn og adresse til byggherre 16](#_Toc97650872)

[a) Navn på byggherrens representant 16](#_Toc97650873)

[b) Adresse 16](#_Toc97650874)

[Helse Møre og Romsdal HF 16](#_Toc97650875)

[Fakturamottak 16](#_Toc97650876)

[Postboks 2620 16](#_Toc97650877)

[6405 Molde 16](#_Toc97650878)

[ Henvisning til byggherrens reshnummer (4212106) og til enhver tid gjeldende kontraktsnummer 16](#_Toc97650879)

[ Leverandørens artikkelnummer og artikkelnavn 16](#_Toc97650880)

[ Antall enheter 16](#_Toc97650881)

[ Enhetspris 16](#_Toc97650882)

[5 Endringer 16](#_Toc97650883)

[5.1 Generelt 16](#_Toc97650884)

[5.2 Vederlag for endringer 17](#_Toc97650885)

[5.3 Endringer i sortiment 17](#_Toc97650886)

[5.3.1 Generelt 17](#_Toc97650887)

[5.3.2 Leverandørens mulighet til å forespørre endringer i sortimentet 17](#_Toc97650888)

[5.3.3 Kundens mulighet til å forespørre endringer i sortimentet 17](#_Toc97650889)

[5.3.4 Vederlag ved sortimentsendringer 17](#_Toc97650890)

[5.3.5 Kundens rett til å prøve nye produkter 17](#_Toc97650891)

[6 Garantier 18](#_Toc97650892)

[7 Kundens mislighold 18](#_Toc97650893)

[7.1 Hva som anses som mislighold 18](#_Toc97650894)

[7.2 Leverandørens krav ved Kundens mislighold 18](#_Toc97650895)

[7.2.1 Merutgifter 18](#_Toc97650896)

[7.2.2 Heving 18](#_Toc97650897)

[7.2.3 Erstatning 19](#_Toc97650898)

[8 Leverandørens mislighold 19](#_Toc97650899)

[8.1 Mangler 19](#_Toc97650900)

[8.1.1 Hva som utgjør en mangel 19](#_Toc97650901)

[8.1.2 Kundens reklamasjonsfrist 19](#_Toc97650902)

[8.1.3 Tilbakehold 19](#_Toc97650903)

[8.1.4 Utbedring 19](#_Toc97650904)

[8.1.5 Prisavslag 20](#_Toc97650905)

[8.1.6 Erstatning ved unnlatt utbedring 20](#_Toc97650906)

[8.1.7 Dekningskjøp 20](#_Toc97650907)

[8.1.8 Heving av avrop 20](#_Toc97650908)

[8.1.9 Heving av Avtalen 20](#_Toc97650909)

[8.1.10 Dekningskjøp ved heving 20](#_Toc97650910)

[8.1.11 Erstatning for mangler 21](#_Toc97650911)

[8.2 Forsinkelse 21](#_Toc97650912)

[8.2.1 Hva som utgjør forsinkelse 21](#_Toc97650913)

[8.2.2 Leverandørens varslingsplikt og plikt til å begrense forsinkelsen 21](#_Toc97650914)

[8.2.3 Tilbakehold 21](#_Toc97650915)

[8.2.4 Kundens rett til å fastholde Avtalen 21](#_Toc97650916)

[8.2.5 Dekningskjøp 21](#_Toc97650917)

[8.2.6 Dagmulkt 21](#_Toc97650918)

[Ved forsinket levering som ikke skyldes Kunden eller som ikke kan henføres under force majeure, kan Kunden kreve inn dagmulkt (konvensjonalbot) uten dokumentasjon av tap ved forsinkelsen. 21](#_Toc97650919)

[8.2.7 Erstatning ved forsinkelse 22](#_Toc97650920)

[8.2.8 Heving av avrop 22](#_Toc97650921)

[8.2.9 Heving av Avtalen 22](#_Toc97650922)

[9 Ansvar for skade 22](#_Toc97650923)

[9.1 Varsel om fare for skade 22](#_Toc97650924)

[9.2 Ansvar for skade på den andre partens person eller eiendom 22](#_Toc97650925)

[9.3 Ansvar for skade på miljø, tredjemanns person eller eiendom 22](#_Toc97650926)

[10 Force Majeure 23](#_Toc97650927)

[11 Generelle bestemmelser 23](#_Toc97650928)

[11.1 Taushetsplikt 23](#_Toc97650929)

[11.2 Opphavs- og eiendomsrett 24](#_Toc97650930)

[11.2.1 Generelt 24](#_Toc97650931)

[11.2.2 Patenter og sikkerhetsbeskyttet informasjon 24](#_Toc97650932)

[11.2.3 Tredjeparters eiendomsrettigheter 24](#_Toc97650933)

[11.3 Omdømmelojalitet 24](#_Toc97650934)

[11.4 Markedsføring 24](#_Toc97650935)

[11.5 Revisjon 25](#_Toc97650936)

[11.6 Databehandler 25](#_Toc97650937)

[12 Tvister, lovvalg og verneting 25](#_Toc97650938)

# Alminnelige bestemmelser

## Avtalens parter og kontaktpersoner

Denne avtalen er inngått mellom:

|  |  |
| --- | --- |
| Kunder | Organisasjonsnummer  |
| Helse Møre og Romsdal HF | 997 005 562 |

|  |  |
| --- | --- |
| Leverandør | Organisasjonsnummer  |
|  |  |

Sykehusinnkjøp HF er avtaleforvalter på vegne av Kunden ("**Avtaleforvalter**").

Alle henvendelser vedrørende denne avtalen rettes til:

|  |
| --- |
| Kontaktpunkt Kunde  |
| Navn:  | Stilling:  |
| E-post:  | Tlf.:  |

|  |
| --- |
| Kontaktpunkt Leverandør  |
| Navn:  | Stilling:  |
| E-post:  | Tlf.:  |

## Avtalens formål og omfang

Denne avtale ("**Avtalen**") er en rammeavtale mellom kunde og leverandør slik som angitt i punkt 1.1 (Avtalens parter og kontaktpersoner) (heretter "**Kunden**" og "**Leverandøren**") om rett til kjøp av varer som angitt på avtalens forside og nærmere beskrevet i Bilag 1 (Utfylt prisskjema) og Bilag 2 (Utfylt kravspesifikasjon) ("**Varen**"/"**Varene**").

Hver Kunde er juridisk og økonomisk ansvarlig for avrop foretatt i henhold til Avtalen.

Avtalen gir Kunden rett til å kjøpe varer eller utstyr som er dekket av Avtalen innenfor Avtalens omfang og varighet. Avtalen etablerer ingen plikt for Kunden til å kjøpe et bestemt volum/mengde, men innenfor det Avtalen omfatter plikter Kunden å kjøpe sitt behov. Avtalens formål er å etablere generelle bestemmelser for kjøp av Varen.

Avtalen gjelder følgende delkontrakter:

1. x

2. x

Hver delkontrakt skal anses som en selvstendig avtale slik at hver enkelt bestemmelse i Avtalen gjelder opp mot hver enkelt delkontrakt.

Særskilte bestemmelser for kjøp av utstyr, jf. Bilag x (Særlige bestemmelser for Utstyr), kommer til anvendelse for Avtalen.

## Avtaledokumenter og tolkningsregler

Avtalen består av følgende dokumenter:

* Avtalen (dette dokumentet)
* Bilag 1: Utfylt prisskjema
* Bilag 2: Utfylt kravspesifikasjon
* Bilag x: Endringsprotokoll
* Bilag x: Forpliktelseserklæring
* Bilag x: Eventuelle andre bilag (vurderes konkret for hver avtale)

De dokumentene som inngår i Avtalen, utfyller hverandre. Inneholder avtaledokumentene bestemmelser som strider mot hverandre, gjelder yngre dokumenter foran eldre. Løser ikke dette motstriden, gjelder spesielle bestemmelser foran generelle, og bestemmelser utarbeidet særskilt for Avtalen foran standardiserte bestemmelser.

I den grad et forhold ikke er dekket av avtaledokumentene i listen over, vil følgende dokumenter gjelde:

* Konkurransegrunnlaget med vedlegg
* Leverandørens tilbud

Funksjonskrav og krav til egenskaper, kvalitet eller merke som er spesifisert i konkurransegrunnlaget gjelder foran løsninger i Leverandørens tilbud, med mindre Leverandøren har tatt uttrykkelig forbehold.

Ved forhold som ikke dekkes av Avtalen, gjelder lov om kjøp av 13. mai 1988 nr. 27 (kjøpsloven).

Samarbeidsavtalen mellom de regionale helseforetakene og Legemiddelindustrien (LMI), samt samarbeidsavtalen mellom de regionale helseforetakene og Melanor, inngår som en del av Avtalen. Brudd på samarbeidsavtalene vil bli rapportert til LMI og / eller Melanor og kan gi grunnlag for oppsigelse av denne rammeavtalen. Mer informasjon om samarbeidsavtalene finnes her.

## Avtaleperiode, forlengelse og oppsigelse

Avtalen trer i kraft ved signering og avtaleperioden er angitt på Avtalens forside ("**Avtaleperioden**"). Kunden kan ved utløp av Avtaleperioden forlenge Avtalen med inntil 1 år om gangen. Maksimal samlet avtaleperiode er 7 år. Avtalen forlenges automatisk og på likelydende vilkår med mindre Kunden tar andre initiativ.

Avtalens vilkår gjelder for alle bestillinger fra Kunden som bekreftes innenfor Avtaleperioden, selv om leveranse skjer etter utløp av Avtalen.

## Transport av Avtalen

Kunden kan overdra sine rettigheter og plikter etter Avtalen til annen offentlig virksomhet, f.eks. ved omstrukturering av helseforetakene, endring i eierskap av helseforetakene, endring i regionstrukturen og lignende. Den virksomheten som får rettigheter og plikter overdratt er berettiget til tilsvarende vilkår, såfremt avtalens rettigheter og plikter overdras samlet.

Leverandøren kan bare overdra sine rettigheter og plikter etter Avtalen med skriftlig samtykke fra Kunden. Dette gjelder også hvis Leverandøren slås sammen med et annet selskap, deles i flere selskaper eller hvis overdragelsen skjer til et datterselskap eller annet selskap i samme konsern. Samtykke kan ikke nektes uten saklig grunn. En eventuell overdragelse utgjør en endring og skal fremgå av Vedlegg til Del II B Endringsprotokoll.

# Avrop og bestilling

## Avrop

Avrop vil bli foretatt i henhold til mekanismene angitt i konkurransegrunnlaget eller Avtalens bilag, dersom slike mekanismer finnes. Avrop kan gjøres av alle som Kunden har gitt fullmakt til å gjøre avrop.

## Bestilling

Bestilling skal, om ikke annet følger av Avtalens bilag, inneholde følgende informasjon:

• Bestillingsnummer

• Navn på bestillende enhet/ kontaktperson for bestillingen

• Kundenummer

• Leveringssted

• Antall enheter

Kunden skal, i samarbeid med Leverandøren, utarbeide bestillingsrutiner som ivaretar hensynet til begge parter.

Leverandøren forplikter seg til elektronisk samhandling med de virksomheter som er tilsluttet Avtalen for å håndtere bestillinger.

Nye produkter som tilføres avtalen skal prises etter samme kalkyleoppsett som eksisterende produkter på avtalen.

Dersom Kunden etter at avtalen er inngått, har behov for å endre kravene til utstyret, kan Kunden anmode om en endringsavtale.

Dersom utstyret oppdateres eller videreutvikles mellom kontraktsinngåelse og bestilling, skal Leverandøren opplyse om dette og tilby nyeste versjon av utstyret på bestillingstidspunktet. Kunden har uansett rett til å bestille opprinnelig avtalt utstyr. Endringen kan ikke medføre en prisøkning større enn 20% av opprinnelig kontraktspris.

## Leveringsbetingelser

Om ikke annet følger av Avtalens bilag, skal levering foretas etter bestemmelsene i dette kapittel 3 (Levering). Levering skal skje DDP (Delivery Duty Paid) til Kunden i henhold til Incoterms® 2020. Risikoen går over på Kunden når Varen er levert som avtalt.

Leveringstid er oppgitt i Vedlegg til Del II C.3 Kravspesifikasjon med prisskjema (utfylt).

Leverandøren plikter å levere i henhold til avtalt tid og volum som angitt i avropet fra Kunden. Leverandøren har plikt til å varsle Kunden dersom leveransen eller deler av den kommer tidligere enn avtalt og/eller blir forsinket, jf. punkt 9.2.2 (Leverandørens varslingsplikt og plikt til å begrense forsinkelsen).

Levering til et annet tidspunkt enn avtalt kan kun skje etter skriftlig forhåndsgodkjenning fra Kunden. Partenes øvrige rettigheter og plikter, herunder retten til å kreve dagmulkt ved forsinket levering, jf. punkt 9.2.6 (Dagmulkt) påvirkes ikke av godkjenningen.

All intern transport inne på sykehusets område samt inntransport i bygget og fram til montasje/ oppstillingssted er leverandøren sitt fulle ansvar.

Lagringsareal: På forespørsel kan kunde vurdere hvorvidt man kan stille lagringsareal til disposisjon for mellomlagring.

 Leverandøren pålegges å ta hensyn til andre leverandører/ entreprenører samt sykehusets drift for å unngå konflikter og innrette seg etter de direktiver som gis fra Kunden.

Renovasjon: De enkelte leverandører/entreprenører skal rydde etter egne arbeider og plikter å utføre denne ryddingen så ofte og grundig at det til enhver tid er ryddig, og slik at det på montasjestedet ikke oppstår noen vansker for sykehusdriften og øvrige leverandører/entreprenører.

Såfremt dette ikke overholdes, forbeholder Kunden seg rett til å foreta rydding for leverandørens regning. Såfremt det oppstår dissens om opphav til avfall og dette av den grunn ikke blir fjernet, forbeholder Kunden seg rett til å fjerne avfallet og fordele utgiftene skjønnsmessig. De involverte parter vil bli varslet før slik rydding blir igangsatt.

 Parkeringsplass: Kunden kan ikke stille til rådighet reserverte parkeringsplasser. Leverandør må innrette seg etter gjeldene parkeringsregler og innkalkulere eventuelle parkeringsutgifter i tilbudet.

 Leverandøren kan ikke gjennomføre levering tidligere enn avtalt, uten at Kunden har godkjent dette skriftlig. Partenes øvrige rettigheter og plikter påvirkes ikke av godkjenningen.

Dersom Kunden ikke kan motta leveransen, skal dette uten opphold opplyses til Leverandøren. Leverandøren skal oppbevare varene for Kundens regning inntil levering kan skje.

## Leveringssted

Leveringssted skal fremkomme av avropet. Dersom bestillingen ikke inneholder noe bestemt leveringssted, skal levering foretas på Kundens forretningsadresse.

## Krav til merking, emballasje og retur

Leverandøren forplikter seg til å merke og emballere alle forsendelser på forsvarlig måte, eventuelt slik angitt i det enkelte avrop. Dersom ikke annet fremgår av Avtalens bilag, gjelder dette punktet.

Følgeseddel eller pakkseddel skal festes godt synlig utenpå hver forsendelse. Den skal følge med hver leveranse og minst inneholde følgende:

* Leverandørens navn, adresse, postnummer/sted, land, varebeskrivelse og antall
* Kundens innkjøps- eller bestillingsreferanser og eventuelt Avtalenummer, leveringsadresse og navn på Kundens bestiller
* Pakkseddelnummer
* Aktuelt kollinummer av totalt antall kolli
* Leverandørens artikkelnummer og artikkelnavn
* Informasjon om eventuelt restnoterte varer med ny forventet dato.
* Dato for ekspedering
* Forsendelsesmåte/transportør
* Signatur fra ansvarlig ekspeditør
* Eventuelle spesielle tillegg vedrørende den enkelte leveranse og ut fra spesifikasjon gitt bestillingen

Kunden skal søke å bruke opp varebeholdningen i Avtaleperioden. Kunden har likevel rett til å returnere ubrukte varer forutsatt at varene er i original emballasje, i fullgod stand og salgbare. Kunden skal ikke belastes andre returomkostninger enn rene fraktutgifter for returnerte varer.

Leverandøren skal ha kontrollrutiner for å sikre at leveranser er i henhold til Avtalens krav, den alminnelige aksepterte bransjestandard samt lovgivning eller offentlig vedtak.

Kunden kan ved statlige vedtak/påbud kreve at Leverandøren skal sørge for avfallsdestruksjon av emballasje og brukte produkter.

## Feilleveranser

Kunden skal kontrollere Varen ved mottak.

Dersom Varen er feillevert vil den bli returnert til Leverandøren. Kunden skal informere Leverandøren på forhånd om at retur vil skje. Ved retur vedlegges kopi av faktura/pakkseddel. Omkostninger ved retur dekkes av Leverandøren.

## Tilbakekall av varer

Ved tilbakekall av varer skal Leverandøren ugrunnet opphold varsle Avtaleforvalter om feil ved varer eller om hele eller deler av varepartier fysisk må tilbakekalles fra Kunden. Leverandøren er forpliktet til å følge lovpålagte krav i forbindelse med tilbakekallet.

Leverandøren har ansvar for organiseringen av alle forhold knyttet til tilbakekallet, inkludert eventuelle merkostnader for ekstraarbeid hos Kunden og destruksjon av varer.

## Godkjenning av leveranse

## (Ref. Del II D 4 Suksessiv systematisk ferdigstillelse)

Leveransen godkjennes av Oppdragsgiver når avtalens gjenstand er installert, igangkjørt, brukeropplæring gjennomført, og eventuell Godkjenningsprotokoll for prøvedrift,

For utstyr som krever validering, godkjennes ikke leveransen før utstyret er validert.

Estimert valideringstid: X uker. Det benyttes egen valideringsprotokoll i henhold til avdelingens prosedyrer.

Mangler påpekt under godkjenningen, skal rettes innen 15 arbeidsdager dersom ikke annet blir avtalt

## Prøveperiode

Dersom dette er avtalt, skal det være en prøveperiode på X måneder etter at utstyret er godkjent.

Eventuelle mangler/feil i prøveperioden skal uten ugrunnet opphold utbedres/feil rettes av Leverandøren. Med mangel/feil menes situasjoner der utstyret er ute av drift i 1 døgn eller fører til vesentlige problemer for normal klinisk drift. Ved mangler/feil skal prøveperioden utvides med 4 uker fra feilrettingstidspunktet.

Ved gjentakende feil i prøveperioden begynner ny beregning av prøveperiode fra siste feilrettingstidspunkt.

## Overtakelse

Overtakelse av avtalens gjenstand når det ikke er avtalt prøvedrift skjer når leveransen er godkjent av Oppdragsgiver, ref. pkt. 10, ved signering av vedlegg 4 Overtakelsesprotokoll.

Overtakelse av avtalens gjenstand når det er avtalt prøvedrift, skjer etter gjennomført prøveperiode med stabil og tilfredsstillende drift, ved signering av Vedlegg 4 Overtakelsesprotokoll.

# Partenes plikter

## Kundens plikter

Kunden skal yte rimelig og nødvendig medvirkning slik at Leverandøren er i stand til å oppfylle sine plikter etter Avtalen.

## Leverandørens plikter

### Kvalitetssikring

Leverandøren er ansvarlig for at Varene som omfattes av Avtalen til enhver tid er godkjent i henhold til gjeldende lover og forskrifter, samt at de er i henhold til kravene til egnethet og kvalitet som framkommer i konkurransedokumentene og i Avtalen for øvrig.

Leverandøren skal ha et kvalitetssikringssystem som er innrettet slik at avvik blir oppdaget så tidlig som mulig.

### Forsyningssikkerhet

Leverandøren skal ha tilgjengelig beredskaps- og kontinuitetsplan samt sikre at risikoreduserende tiltak raskt blir iverksatt ved avvik. Kunden kan be Leverandøren om å legge frem planer og tiltak for å sikre vareforsyningen.

Leverandøren må ha et varelager som sikrer tilstrekkelig kontinuitet i forsyningen og ivaretar variasjoner i bestillingene fra Kunden.

Dersom det er stilt krav til sikkerhets- eller beredskapslager, vil omfanget fremgå av Vedlegg til Del II C.3 (Utfylt kravspesifikasjon). I Avtaleperioden skal Kunden og Leverandøren følge opp og revidere varelager.

### Grunndata

Dersom annet ikke følger av Avtalens bilag, skal Leverandøren utarbeide og distribuere definerte grunnlagsdata på artikler som er omfattet av Avtalen. Artikkelinformasjonen fra Leverandøren vil benyttes som grunnlagsdata i Kundens forvaltningssystemer.

### Bruk av underleverandør

Leverandørens bruk og utskifting av eventuell underleverandør skal godkjennes skriftlig av Kunden. Godkjennelse kan ikke nektes uten saklig grunn.

Leverandørens kontraktsansvar overfor Kunden endres ikke ved bruk av underleverandør.

### Produktansvar

Leverandøren er i henhold til lov 23. desember 1988 nr. 104 om produktansvar (produktansvarsloven) og gjeldende norsk rett, ansvarlig overfor Kunden for den skade som Varen påfører Kunden, Kundens eiendom og/eller Kundens ansatte.

Leverandøren er pliktig til å holde Kunden skadesløs for ethvert krav, herunder krav om saksomkostninger, som tredjemann fremmer mot Kunden og som skyldes feil eller mangler ved produktet, Leverandørens mislighold eller Leverandørens skadevoldende atferd.

### Statistikk

Leverandøren plikter å oversende salgsstatistikk på forespørsel, uten ekstra kostnad for Kunden eller Avtaleforvalter. Kvartalsvis statistikk utarbeides pr 20.04 (Q1). 05.08 (Q2), 20.10 (Q3) og 20.01 (Q4). Statistikk skal vise forbruk og omsetning eks. mva. pr. produkt fordelt på de ulike Kunder. Statistikken skal leveres på den til enhver tids gjeldende mal utarbeidet av Avtaleforvalter, dersom slik eksisterer. Statistikken skal dekke alle Varer som er solgt, uavhengig av om produktet kjøpes i henhold til eller utenfor Avtalen.

Det skal være mulig å kontrollere innlevert salgsstatistikk mot avtalepriser. Leverandøren må sørge for at statistikk som leveres inneholder artikkelnummer i henhold til Vedlegg til Del II C.3 (Utfylt prisskjema). Dersom det skjer endringer i artikkelnummer eller andre data, må dette meldes til Avtaleforvalter.

Om ikke annet følger av Avtalens bilag, leveres statistikk via Avtaleforvalters portal for statistikkinnlevering (leverandor.sykehusinnkjop.no). Brukernavn og passord fås ved henvendelse til leverandorstatistikk@sykehusinnkjop.no. Leverandøren skal i god tid før første innlevering av statistikk sørge for at egen statistikkansvarlig får brukernavn og passord for pålogging. Leverandøren skal straks gjøre seg kjent med portalen og rutinene knyttet til denne, og har selv ansvaret for at innrapporteringen er i tråd med kravene som er stilt. Leverandøren skal oppdatere og holde vedlike kontaktinformasjon slik det fremgår av portalen. Leverandør som er part på flere avtaleområder, skal selv sørge for at rapporteringen pr. avtaleområde blir korrekt.

Ved forsinket oversendelse av statistikk som ikke kan henføres under Force Majeure (punkt 11), kan Avtaleforvalter på vegne av Kunden kreve dagmulkt uten dokumentasjon av tap ved forsinkelsen. Dagmulkten utgjør kr 1 000 per arbeidsdag etter [avtalt innsendingsfrist].].

### Krav til medlemskap i returordning for sluttbehandling av emballasje

Leverandøren plikter i henhold til gjeldende forskrifter å være medlem i en returordning eller oppfylle forpliktelsen gjennom egen ordning for sluttbehandling hvor emballasjen blir tatt hånd om på en miljømessig forsvarlig måte (Grønt Punkt Norge AS eller tilsvarende ordning).

Dokumentasjon for medlemskap i returordning skal fremlegges på forespørsel.

Leverandøren skal i hele Avtaleperioden for egen regning tegne og opprettholde forsikringer som er tilstrekkelige til å dekke krav fra Kunden eller tredjemann som følge av Leverandørens ansvar eller risiko i henhold til Avtalen. Denne forpliktelsen anses som oppfylt dersom Leverandøren tegner ansvars- og risikoforsikring på vilkår som anses som ordinære innenfor norsk forsikringsvirksomhet.

Forsikringsavtalen skal ikke inneholde bestemmelser som reduserer skadelidtes rettigheter overfor forsikringsselskapet i forhold til det som følger av forsikringsavtalelovens ordinære bestemmelser.

Attester for hver tegnet forsikring skal på forlangende forelegges Kunden for kontroll.

### Forsikring

Leverandøren skal i hele Avtaleperioden for egen regning tegne og opprettholde forsikringer som er tilstrekkelige til å dekke krav fra Kunden eller tredjemann som følge av Leverandørens ansvar eller risiko i henhold til Avtalen. Denne forpliktelsen anses som oppfylt dersom Leverandøren tegner ansvars- og risikoforsikring på vilkår som anses som ordinære innenfor norsk forsikringsvirksomhet.

Forsikringsavtalen skal ikke inneholde bestemmelser som reduserer skadelidtes rettigheter overfor forsikringsselskapet i forhold til det som følger av forsikringsavtalelovens ordinære bestemmelser.

Attester for hver tegnet forsikring skal på forlangende forelegges Kunden for kontroll.

### Opplæringsansvar

Leverandøren er ansvarlig for at Kunden får nødvendig opplæring og veiledning. Møtevirksomhet i forbindelse med opplæring skal skje i henhold til retningslinjene til Kunden og i samsvar med samarbeidsavtalene nevnt i punkt 1.3.

### Samfunnsansvar

#### Generelt

Leverandøren skal respektere grunnleggende krav til menneskerettigheter og arbeidstakerrettigheter.

Leverandøren skal jobbe aktivt for å redusere helse- og miljøskadelige stoffer jf. spesialisthelsetjenestens restriksjonsliste[[1]](#footnote-1) og jobbe forebyggende med miljø- og klimahensyn.

Varene som leveres til Kunden skal være fremstilt under forhold som er forenlige med kravene angitt i Vedlegg til Del II D.3 Byggherrens seriøsitetskrav. Kravene bygger på FNs veiledende prinsipper for næringsliv og menneskerettigheter med aktsomhetsvurderinger som metode.

Kravene angir minimumsstandarder. Der hvor konvensjoner og nasjonal lover og reguleringer omhandler samme tema, skal den høyeste standarden alltid gjelde. Dersom Leverandøren bruker underleverandører for å oppfylle Avtalen, er Leverandøren forpliktet til å videreføre og bidra til etterlevelse av kravene hos sine underleverandører.

#### Lønns- og arbeidsvilkår i offentlige kontrakter

Ansatte hos Leverandøren og eventuelle underleverandører som direkte medvirker til å oppfylle Avtalen, skal ha lønns- og arbeidsvilkår som er i samsvar med forskrift 8. februar 2008 nr. 112 om lønns- og arbeidsvilkår i offentlige kontrakter.

På tjenesteområder dekket av forskrift om allmenngjort tariffavtale, skal lønns- og arbeidsvilkår være i henhold til gjeldende forskrifter.

På tjenesteområder som ikke er dekket av forskrift om allmenngjort tariffavtale, skal lønns- og arbeidsvilkår være i henhold til gjeldende landsomfattende tariffavtale for den aktuelle bransje.

Med lønns- og arbeidsvilkår menes i denne sammenheng bestemmelser om minste arbeidstid, lønn, herunder overtidstillegg, skift- og turnustillegg og ulempetillegg, og dekning av utgifter til reise, kost og losji, i den grad slike bestemmelser følger av tariffavtalen.

På forespørsel skal Leverandøren og eventuelle underleverandører dokumentere lønns- og arbeidsvilkårene til ansatte som medvirker til å oppfylle Avtalen. Dersom Leverandøren eller eventuelle underleverandører ikke etterlever bestemmelsen om lønns- og arbeidsvilkår, innebærer dette mislighold av Avtalen.

Dersom Leverandøren, etter gjentatte henvendelser, misligholder sine forpliktelser i henhold til denne bestemmelsen og ikke viser vilje til å få forholdet i orden, innebærer dette vesentlig mislighold av Avtalen.

### Behandling av personopplysninger

Leverandøren er dataansvarlig/behandlingsansvarlig for de personopplysninger som behandles i forbindelse med Avtalen, og har ansvaret for at det er iverksatt tiltak som sørger for tilfredsstillende informasjonssikkerhet med hensyn til konfidensialitet, integritet, tilgjengelighet og robusthet ved behandling av helse- og personopplysninger.

Tiltakene skal dokumenteres og Kunden kan på ethvert tidspunkt kreve å få utlevert dokumentasjon som viser at tilstrekkelige og relevante tiltak er iverksatt. Ved tvil om Leverandøren har et tilfredsstillende informasjonssikkerhetsnivå kan Kunden kreve stans i behandlingen av personopplysninger og kreve at personopplysninger som er tidligere behandlet slettet dersom forholdet ikke korrigeres.

Manglende tiltak vil anses som vesentlig mislighold av Avtalen. Leverandøren plikter på egen regning å sørge for å rette opp i manglende tiltak slik at behandlingen av helse- og personopplysninger kan gjenopptas.

## Felles plikter

### Samarbeid

Partene skal lojalt samarbeide om gjennomføringen av Avtalen.

Partene skal uten ugrunnet opphold varsle hverandre om forhold de forstår eller bør forstå kan få betydning for Avtalens gjennomføring.

### Kommunikasjon og møter

Kommunikasjon vedrørende Avtalen skal rettes til partenes kontaktpersoner slik angitt i Avtalens punkt 1.1 (Avtalens parter og kontaktpersoner). Henvendelser skal besvares uten ugrunnet opphold.

Avtaleforvalter vil, der det anses hensiktsmessig, gjennomføre minimum ett årlig status- og evalueringsmøte med Leverandøren. Ut over dette kan en part med minst 5 virkedagers varsel innkalle til møte med den annen part for å drøfte måten Avtalen gjennomføres på, herunder fremdrift og status.

# Vederlag og prisjustering

## Vederlag

Alle priser for Varen fremgår av Vedlegg til Del II C.3 (Utfylt prisskjema). Er ikke annet angitt, er prisene oppgitt i NOK og ekskl. mva. Prisene er faste i Avtaleperioden, med de unntak som følger av punkt 5.2 nedenfor.

Dersom ikke annet er avtalt, inkluderer prisen emballasje, faktureringskostnader, toll, skatter og andre avgifter.

Leverandøren kan ikke kreve minsteordregebyr, behandlingsgebyr eller andre lignende gebyrer, fraktpåslag, palle-/emballasjekostnader eller annet tillegg dersom dette ikke er særskilt avtalt.

Utlegg, reise- og diettkostnader og reisetid dekkes bare i den grad det er avtalt. Reise- og diettkostnader skal i så fall spesifiseres og dokumenteres særskilt, og dekkes etter statens gjeldende satser hvis ikke annet er avtalt.

## Prisjustering

### Prisjustering som følge av myndighetsvedtak

Ved endring av offentlige avgifter, lover eller forskrifter som har konsekvenser for den faktiske kostnad for leveransen som netto utgjør mer enn 2 % av det totale årlige forventede vederlaget til Leverandøren (regnet ut fra Leverandørens gjennomsnittlige omsetning pr. måned i Avtaleperioden frem til prisendringen blir krevet \* 12), kan begge parter kreve ekstraordinær regulering av godtgjørelsen. Dette gjelder ikke dersom endringen ble offentliggjort før frist for endelig tilbud. Krav om ekstraordinær regulering av godtgjørelsen skal fremsettes skriftlig og være dokumentert. Kunden har rett til innsyn i relevante forhold, herunder dokumenter og regnskapsoversikter mv.

### Prisjustering som følge av valutaendringer

Prisene er faste i 2 år fra avtaleinngåelse. Deretter kan prisene justeres inntil én gang per år. Prisene justeres da basert på prosentvis endring i importveid kursindeks (I44) publisert av Norges Bank. Månedsgjennomsnittet av de tre siste månedene av importveid kursindeks benyttes. Valutaavhengig andel av pris er satt til 70%. Begge parter har rett til å be om prisjustering. Prisjustering kan ikke settes i kraft før Avtaleforvalter har godkjent reguleringen. Etter prisregulering er prisene faste i 12 måneder.

### Indeksregulering

Prisene er faste i 2 år fra avtaleinngåelse. Deretter kan prisene justeres basert på endring i konsumprisindeksen (KPI) publisert av Statistisk sentralbyrå i henhold til beregningsmetodene angitt under:

**Beregningsmetode ved førstegangs KPI-justering:**

Førstegangs KPI-justering i avtaleperioden gjøres ved at opprinnelig avtalt pris justeres med 100 % av endringen i KPI fra avtaleinngåelsens dato.

**Beregningsmetode ved etterfølgende KPI-justeringer:**

Etterfølgende KPI-justeringer etter førstegangs KPI-justering gjøres ved at den sist KPI justerte pris justeres med 100 % av endringen i KPI 1 år fra dato for siste godkjente regulering.

Begge parter har rett til å be om KPI-justering i henhold til overnevnte, både når det det gjelder førstegangsjustering og etterfølgende justering. Anmodning om prisjustering skal fremmes skriftlig senest 2 måneder før ikrafttredelse. Ikrafttredelse kan ikke settes i kraft før Avtaleforvalter har godkjent reguleringen. Etter prisjustering er prisene faste i 12 måneder.

## Fakturerings- og betalingsbetingelser

Betalingsterminene for avtalens gjenstand avhenger hvorvidt det er avtalt prøvedrift for utstyret.

Utstyr hvor det ikke er avtalt prøvedrift vil bli betalt etter følgende betalingsterminer:

100% faktureres når leveransen er godkjent, all dokumentasjon er levert og overtakelsesprotokoll er signert, ref. punkt 12.1 og punkt 10.1

Utstyr hvor det er avtalt prøvedrift vil bli betalt etter følgende betalingsterminer:

80 % faktureres når leveransen er godkjent og godkjenningsprotokoll for prøvedrift er signert, ref. punkt 10.1.

20 % faktureres når prøvedriften er fullført, overtakelsesprotokoll er signert og all dokumentasjon er levert, ref. punkt 12.2.

Etter at Kunden har mottatt og godkjent utstyret i henhold til bestilling, plikter Leverandøren å oversende korrekt faktura.

Med mindre annet er avtalt, skal fakturering skje med bakgrunn i leverte Varer dokumentert i fakturaunderlaget. Betalingsfrist er 30 dager etter at korrekt faktura er mottatt.

Fakturering skal, om ikke annet fremgår av Avtalens bilag, gjøres elektronisk i tråd med statens fastsatte standardformat (EHF).

Alle fakturaer skal være påført Kundens innkjøps- eller bestillingsreferanse (avtalenummer), eventuelt andre avtalte referanser, og skal klart angi hva beløpet gjelder. Faktura skal inneholde samme enhetspriser og -benevnelser som i Avtalen. Kunden har rett til å returnere fakturaer som ikke tilfredsstiller disse kravene.

Det skal ikke beregnes noen form for gebyr eller tillegg ved fakturering.

Betaling av faktura er ikke ensbetydende med aksept av fakturaunderlag. Omtvistede krav forfaller ikke til betaling før enighet er oppnådd, eller eventuelt før rettskraftig dom er avsagt.

Kunden kan gjøre fradrag i mottatt faktura for forskuddsbetalinger og for omtvistede eller utilstrekkelig dokumenterte poster.

## Forsinkelsesrente

Ved forsinket betaling skal Kunden betale forsinkelsesrente av det forfalte beløp i henhold til lov 17. desember 1976 nr. 100 om renter ved forsinket betaling m.m. (forsinkelsesrenteloven).

## Spesielle faktureringsbestemmelser

For fakturering av utstyr til Sjukehuset Nordmøre og Romsdal (SNR) skal faktura inneholde følgende punkter:

## Leverandørens organisasjonsnummer, navn, adresse og bankgironummer

## Navn og adresse til byggherre

## Navn på byggherrens representant

## Adresse

## Helse Møre og Romsdal HF

## Fakturamottak

## Postboks 2620

## 6405 Molde

## Henvisning til byggherrens reshnummer (4212106) og til enhver tid gjeldende kontraktsnummer

## Leverandørens artikkelnummer og artikkelnavn

## Antall enheter

## Enhetspris

# Endringer

## Generelt

Innenfor det partene med rimelighet kunne forvente da Avtalen ble inngått, kan Kunden kreve endringer i Avtalen. Krav om endringer fremsettes skriftlig.

Har Leverandøren forslag til endringer, skal Kunden varsles skriftlig om dette så snart dette blir klart for Leverandøren. Endringer skal være skriftlig godkjent av Kunden før de iverksettes.

Enhver endring eller tillegg som har innvirkning på Avtalen, for eksempel i form av endret innhold, prismessige konsekvenser eller andre avtalte betingelser, skal avtales skriftlig og nedtegnes i Vedlegg til Del II B Endringsprotokoll.

Det kan ikke gjøres vesentlige endringer i Avtalen.

## Vederlag for endringer

Vederlag for endringer skal være i samsvar med Avtalens opprinnelige prisnivå slik dette fremgår av punkt 5 (Vederlag, betalingsbetingelser og prisjustering). Dersom endringer medfører kostnadsøkning eller -besparelser skal partene forhandle særskilt om dette, men anvendelige enhetspriser skal legges til grunn.

## Endringer i sortiment

### Generelt

Leverandøren skal sikre at Varene slik disse fremgår av Vedlegg til del II C.3 Kravspesifikasjon med prisskjema til Avtalen ikke utgår av Leverandørens sortiment.

### Leverandørens mulighet til å forespørre endringer i sortimentet

Dersom Leverandøren ønsker å erstatte Varene som følge av produktutvikling, produktforbedring, endring av fabrikasjonssted, tilbakekall, endring eller avvikling av sortiment og lignende, eller at det foreligger forhold som nevnt i punkt 11 (Force Majeure), kan Leverandøren forespørre Kunden om dette. Leverandøren skal forespørre om slike endringer uten ugrunnet opphold.

Før Kunden kan godta slike endringer i sortimentet, skal Leverandøren dokumentere spesifikasjonene til det nye produktet, herunder på hvilken måte produktets egenskaper tilsvarer det produkt som erstattes. Erstatningsproduktet skal tilfredsstille de samme miljø- og produktkrav som er satt for utgått avtaleprodukt.

Kunden kan ikke godkjenne endringer i Varene dersom det vil stride mot regelverket om offentlige anskaffelser. Kunden er heller ikke forpliktet til å godkjenne endringer i produktutvalget dersom dette vil medføre praktiske eller økonomiske ulemper for Kunden. Eventuelle endringer skal godkjennes skriftlig av Kunden. Inn- og utfasing skal planlegges og koordineres med Kunden, herunder levering av komplett masterdatainformasjon.

### Kundens mulighet til å forespørre endringer i sortimentet

Dersom det i Avtaleperioden oppstår et behov for Kunden til å foreta mindre endringer av produktutvalget i sortimentet, kan Leverandøren tilby andre Varer i tråd med prinsippene som følger av punkt 6.3.2 (Leverandørens mulighet til å forespørre endringer i sortimentet).

### Vederlag ved sortimentsendringer

Vederlag for endringer i sortiment skal være i samsvar med Avtalens opprinnelige prisnivå slik dette fremgår av punkt 5 (Vederlag, betalingsbetingelser og prisjustering), dog slik at gunstigere priser skal komme Kunden til gode.

### Kundens rett til å prøve nye produkter

Kunden forbeholder seg retten til å prøve ut nye produkter fra Leverandøren, samt å gjennomføre utprøving av nyutviklede produkter fra andre leverandører i Avtaleperioden. En eventuell utprøving av nye produkter skal gjøres i samråd med Kundens Avtaleforvalter. Utprøving av nye produkter medfører ingen kjøpsplikt for Kunden.

# Garantier

Garantitiden er 24 måneder. Garantitiden begynner å løpe etter at Overtakelsesprotokollen er signert av begge parter.

Leverandøren er ansvarlig for mangler som er et resultat av feil i design, materialer, produksjon eller installasjon i garantiperioden. Garantien omfatter alle komponenter.

I garantiperioden skal det ytes service tilsvarende fullservice, jf. Vedlegg 3 prisskjema. Oppgraderinger som kommer på hardware/software i garantiperioden skal gjennomføres i henhold til fullservice.

Leverandøren skal foreta en garantigjennomgang av utstyret tidligst 2 mnd. før garantiutløp, senest ved garantiutløp.

Kunden skal innen rimelig tid rapportere alle feil som utløser mulig garantiservice til Leverandøren.

Som feil regnes avvik som fører til ikke planlagt driftsstans, og/eller feil som fører til utskifting av deler eller oppgradering av programvare.

Feil som følger av feil bruk dekkes ikke av garanti.

Utbedring av kvalifisert feil i garantiperioden skal utføres kostnadsfritt av Leverandøren.

Leverandøren kan ikke påregne bruk av Kundens personell til feilsøking/-retting i garantitiden. Kundens personell kan unntaksvis utbedre feil på forespørsel fra Leverandøren. Utbedring av feil i garantiperioden, utført av Kundens personell på forespørsel fra Leverandøren, dekkes med samme timepris som Leverandørens timepris for service. Dette gjelder også ved inngåtte serviceavtaler der Leverandøren normalt har forpliktet seg til å utbedre avvik.

# Kundens mislighold

## Hva som anses som mislighold

Det foreligger mislighold fra Kundens side dersom:

* Betaling ikke skjer til rett tid, jf. punkt 5 (Vederlag, betalingsbetingelser og prisjustering)
* Kunden på annen måte ikke oppfyller sine forpliktelser etter Avtalen

Det foreligger likevel ikke mislighold hvis situasjonen skyldes Leverandørens forhold, eller forhold som anses som Force Majeure (punkt 11). Leverandøren skal reklamere skriftlig uten ugrunnet opphold etter at misligholdet er oppdaget eller burde vært oppdaget.

## Leverandørens krav ved Kundens mislighold

### Merutgifter

Leverandøren kan kreve vederlag for de dokumenterte merutgifter han blir påført som følge av mislighold fra Kundens side.

### Heving

Ved vesentlig mislighold fra Kundens side, kan Leverandøren sende Kunden skriftlig varsel om at Avtalen vil bli hevet dersom Kunden ikke innen 45 dager etter at varselet ble mottatt har brakt misligholdet til opphør. Heving kan ikke skje dersom misligholdet er brakt til opphør før fristens utløp.

### Erstatning

Leverandøren kan kreve erstatning for tap som med rimelighet kan føres tilbake til misligholdet, med mindre det godtgjøres at misligholdet ikke kan tilskrives Kunden.

Erstatning for indirekte tap kan bare kreves hvis Kunden eller noen Kunden svarer for har utvist grov uaktsomhet eller forsett.

Som indirekte tap regnes tap som nevnt i lov 13. mai 1988 nr. 27 om kjøp (kjøpsloven) § 67 annet ledd.

# Leverandørens mislighold

## Mangler

### Hva som utgjør en mangel

Det foreligger mangel dersom Varen ikke oppfyller de krav som følger av Avtalen eller de garantier Leverandøren har gitt, og dette skyldes forhold Leverandøren svarer for. Det samme gjelder dersom Varen ikke oppfyller et bestemt formål som Leverandøren var eller måtte være kjent med da Avtalen ble inngått.

Med mindre annet er avtalt foreligger dessuten mangel dersom Varen ikke er i samsvar med offentligrettslige krav som stilles i lovgivningen eller offentlig vedtak i medhold av lov på den tid avropet foretas.

### Kundens reklamasjonsfrist

Kunden plikter å gi Leverandøren melding om mangelen innen rimelig tid etter at Kunden oppdaget eller burde ha oppdaget den.

Det gjelder ingen reklamasjonsfrist dersom Leverandøren eller noen han svarer for har utvist forsett eller grov uaktsomhet.

Dersom Kunden eller Avtaleforvalter henvender seg til Leverandøren om mislighold, skal Leverandøren følge opp henvendelsen uten ugrunnet opphold.

For deler som på grunn av mangel er utbedret løper ny reklamasjonsperiode fra mangelen er utbedret. For deler som på grunn av mangelen ikke kunne brukes som forutsatt, forlenges reklamasjonsperioden med tiden fra Leverandøren ble varslet om mangelen og til mangelen er utbedret.

### Tilbakehold

Ved Leverandørens mislighold kan Kunden holde betalingen tilbake, men ikke åpenbart mer enn det som er nødvendig for å sikre Kundens krav som følge av misligholdet.

### Utbedring

Kunden kan kreve at Leverandøren utbedrer mangelen med mindre kostnadene til utbedringen vil bli uforholdsmessig store i forhold til det Kunden oppnår. Utbedring skal skje innen rimelig tid etter at Kunden har reklamert over mangelen og Leverandøren er gitt mulighet for å utbedre.

Leverandøren har krav på å få utbedre mangelen dersom utbedringen kan skje uten vesentlig ulempe for Kunden, og Kunden heller ikke ellers har særlig grunn til å motsette seg utbedring. Slik særlig grunn vil for eksempel kunne foreligge der Leverandøren tidligere har gjort mislykkede forsøk på utbedring.

Utbedring skjer for Leverandørens regning. Leverandøren skal dekke kostnadene ved utbedringen, inkludert utgifter til konstatering av mangelen, tilkomstutgifter og andre utgifter som er en direkte og nødvendig følge av utbedringen.

### Prisavslag

Dersom en mangel ikke utbedres i samsvar med punkt 9.1.4 (Utbedring), kan Kunden kreve prisavslag. Dette gjelder likevel ikke dersom Kunden avslår utbedring som Leverandøren har rett til å utføre, jf. punkt 9.1.4 (Utbedring).

Prisavslaget skal utregnes slik at forholdet mellom nedsatt og avtalt pris svarer til forholdet mellom leveransens verdi i mangelfull og avtalemessig stand på leveringstidspunktet.

### Erstatning ved unnlatt utbedring

Dersom en mangel ikke utbedres i samsvar med punkt 9.1.4 (Utbedring), kan Kunden kreve at Leverandøren betaler kostnadene til utbedring utført av andre.

### Dekningskjøp

Dersom Varen har en mangel og det haster for kunden å motta Varen, har Kunden rett til å kansellere bestillingen og kjøpe tilsvarende vare hos annen leverandør. Kunden kan kreve erstatning for prisforskjellen mellom avtalt pris og prisen etter dekningskjøpet.

### Heving av avrop

Kunden kan heve hele eller deler av et avrop med øyeblikkelig virkning dersom det foreligger vesentlig mislighold.

Dersom Kunden hever ett avrop, kan han samtidig heve andre avrop dersom avropene er gjensidig avhengige av hverandre. Avropene vil være gjensidig avhengige av hverandre dersom de aktuelle avropene ikke kan brukes til det formål som var forutsatt mellom Partene på det tidspunktet Avtalen ble inngått eller avropene ble foretatt.

### Heving av Avtalen

Ved vesentlig mislighold fra Leverandørens side, kan Kunden etter å ha gitt Leverandøren skriftlig varsel og rimelig tid til å bringe forholdet i orden, heve Avtalen med øyeblikkelig virkning.

Dersom Leverandørens virksomhet åpnes for gjeldsforhandling, akkord eller konkurs, eller annen form for kreditorstyring gjør seg gjeldende skal Leverandøren omgående skriftlig varsle Kunden om dette, og Kunden har rett til å heve Avtalen med øyeblikkelig virkning.

Ved mislighold fra Leverandørens side overfor en av de deltakende Kunder som gir grunnlag for heving av Avtalen, vil en heving av Avtalen kunne gjelde for samtlige Kunder.

### Dekningskjøp ved heving

Dersom Avtalen eller hele eller deler av et avrop heves kan Kunden foreta dekningskjøp hos en annen leverandør. Dekningskjøpet skal foretas på en forsvarlig måte og innen rimelig tid etter hevingen. Ved dekningskjøp skal ytelsens art og egenskaper være likeverdige med ytelsen i det kjøpet som heves. Kunden kan kreve erstatning for prisforskjellen mellom avtalt pris og prisen etter dekningstransaksjonen.

### Erstatning for mangler

Kunden har krav på erstatning for det tapet Kunden lider som følge av mangelen.

Indirekte tap Kunden lider som følge av mangelen, kan kreves erstattet dersom mangelen skyldes uaktsomhet fra Leverandørens side. Dette inkluderer tap ved eventuelt driftsavbrudd, herunder utgifter og arbeid knyttet til feilretting og reparasjon samt tap ved merarbeid forårsaket av mangelen.

Som indirekte tap regnes tap som nevnt i lov 13. mai 1988 nr. 27 om kjøp (kjøpsloven) § 67 annet ledd.

## Forsinkelse

### Hva som utgjør forsinkelse

Det foreligger forsinkelse dersom Leverandøren ikke oppfyller sine forpliktelser etter Avtalen til avtalt tid, og dette ikke skyldes forhold Kunden bærer risikoen for eller forhold som nevnt i punkt 11 (Force Majeure).

### Leverandørens varslingsplikt og plikt til å begrense forsinkelsen

Dersom Leverandøren forstår eller har grunn til å anta at det vil oppstå en forsinkelse, skal Leverandøren uten ugrunnet opphold varsle Kunden skriftlig og oppgi begrunnelsen for og den antatte varigheten av forsinkelsen. Leverandøren plikter for egen regning å treffe rimelige tiltak for å begrense forsinkelsen og holde Kunden løpende orientert om hvilke tiltak Leverandøren gjennomfører for å begrense forsinkelsen.

Dersom Leverandøren mener at årsaken til at forpliktelsene ikke ble oppfylt til avtalt tid skyldes forhold på Kundens side eller andre forhold Leverandøren ikke bærer risikoen for, jf. punkt 11 (Force Majeure), skal Leverandøren varsle om og dokumentere dette uten ugrunnet opphold.

### Tilbakehold

Ved Leverandørens forsinkelse kan Kunden holde betalingen tilbake, men ikke åpenbart mer enn det som er nødvendig for å sikre Kundens krav som følge av forsinkelsen.

### Kundens rett til å fastholde Avtalen

Kunden kan fastholde Avtalen og kreve at Leverandøren leverer Varen også i tilfeller av forsinkelse.

### Dekningskjøp

Ved forsinkelse har Kunden rett til å kansellere avropet eller deler av det og kjøpe tilsvarende vare hos annen leverandør. Kunden kan kreve erstatning for prisforskjellen mellom avtalt pris og prisen etter dekningskjøpet.

### Dagmulkt

### Ved forsinket levering som ikke skyldes Kunden eller som ikke kan henføres under force majeure, kan Kunden kreve inn dagmulkt (konvensjonalbot) uten dokumentasjon av tap ved forsinkelsen.

Dagmulkten beregnes ut fra en oppstartssats på NOK 3000 fra første forsinkelsesdag. Deretter påløper 0,10 %, eller minimum NOK 200, per arbeidsdag etter avtalt leveringstid regnet fra den avtalte pris som knytter seg til den totale leveransen på grunn av den forsinkede varen ikke kan tas i bruk som forutsatt. Dagmulkten løper maksimalt i 45 dager. Med pris forstås i denne sammenheng grunnpris med alle avtalte tillegg og fradrag.

### Erstatning ved forsinkelse

Kunden har krav på erstatning for det tapet Kunden lider som følge av forsinkelsen.

Indirekte tap Kunden lider som følge av forsinkelsen, kan kreves dersom forsinkelsen skyldes uaktsomhet fra Leverandørens side. Påløpt dagmulkt kommer ikke til fradrag ved utmåling av erstatningen.

Som indirekte tap regnes tap som nevnt i lov 13. mai 1988 nr. 27 om kjøp (kjøpsloven) § 67 annet ledd.

### Heving av avrop

Kunden kan heve hele eller deler av et avrop med øyeblikkelig virkning dersom leveransen er vesentlig forsinket. Som vesentlig forsinkelse skal alltid regnes forsinkelse som innebærer at Kundens formål med kjøpet ikke innfris. Vesentlig forsinkelse foreligger dessuten når levering ikke er skjedd innen maksimal dagmulkt er påløpt i henhold til punkt 9.2.6 (Dagmulkt).

Dersom Kunden hever ett avrop, kan han samtidig heve andre avrop dersom avropene er gjensidig avhengige av hverandre. Avropene vil være gjensidig avhengige av hverandre dersom de aktuelle avropene ikke kan brukes til det formål som var forutsatt mellom Partene på det tidspunktet Avtalen ble inngått eller avropene ble foretatt.

### Heving av Avtalen

Kunden kan heve Avtalen ved vesentlig forsinkelse.

Som vesentlig forsinkelse skal alltid regnes forsinkelse som innebærer at Kundens formål med kjøpet ikke innfris.

Hever Kunden hele Avtalen, har Leverandøren ikke rett til betaling. Leverandøren kan imidlertid kreve avtalt pris for Varene som er levert.

# Ansvar for skade

## Varsel om fare for skade

Partene skal varsle hverandre dersom de kjenner til forhold som kan medføre skade på person, ting, eiendom eller miljø og som nødvendiggjør tiltak som ikke følger av Avtalen.

## Ansvar for skade på den andre partens person eller eiendom

Medfører utførelsen av Leverandørens plikter etter Avtalen skade på Kundens person, ansatte eller ting som ikke omfattes av Avtalen, er Leverandøren erstatningsansvarlig overfor Kunden i den utstrekning dette følger av alminnelige erstatningsregler.

Tilsvarende gjelder overfor Leverandøren, hvor Kunden eller noen han svarer for, volder skade på Leverandørens person, ansatte, eiendom eller andre ting.

## Ansvar for skade på miljø, tredjemanns person eller eiendom

Oppstår det fare for skade på person, eiendom eller miljø som krever umiddelbare tiltak, har den parten som oppdager faren, plikt til å foreta det som er nødvendig for å avverge skaden. Dersom parten mener han kan kreve dekning for sine utgifter for tiltakene fra den andre parten, skal tiltakene ikke gå lenger enn det som er strengt nødvendig inntil den andre parten kan vurdere situasjonen.

Den av partene som har interesse av at tiltaket iverksettes, skal betale de nødvendige kostnadene.

# Force Majeure

Dersom oppfyllelsen av partenes plikter etter Avtalen umuliggjøres av en ekstraordinær situasjon utenfor partenes kontroll, så som krig, opprør, naturkatastrofe, offentlige påbud og forbud, epidemi/pandemi, streik eller lockout ("**Force Majeure**"), skal den annen part varsles om dette så raskt som mulig. Den rammede parts forpliktelser suspenderes så lenge Force Majeure-situasjonen varer. Den annen parts motytelse suspenderes i samme tidsrom. Blir fremdriften hindret av en underleverandør, gjelder tilsvarende dersom underleverandøren hindres av slike forhold utenfor hans kontroll som nevnt i første punktum.

Den annen part kan i Force Majeure-situasjoner bare heve Avtalen med den rammede parts samtykke, eller hvis situasjonen varer eller antas å ville vare lenger enn 75 kalenderdager regnet fra det tidspunkt hindringen inntrer, og da bare med 15 kalenderdagers varsel.

Hver av partene dekker sine egne kostnader knyttet til avslutning av avtaleforholdet. Kunden betaler avtalt pris for den del av leveransen som var avtalemessig levert før Avtalen ble avsluttet, og får refundert eventuelt forskudd betalt for ikke leverte deler av leveransen. Partene kan ikke rette andre krav mot hverandre som følge av avslutning av Avtalen etter denne bestemmelsen.

I forbindelse med Force Majeure-situasjoner har partene gjensidig informasjonsplikt overfor hverandre om alle forhold som må antas å være av betydning for den annen part. Slik informasjon skal gis så raskt som mulig.

I tilfelle av Force Majeure skal hver av partene dekke sine omkostninger som følge av Force Majeure-situasjonen.

# Generelle bestemmelser

## Taushetsplikt

Partene skal bevare taushet om, og forhindre at andre får adgang eller kjennskap til, alle konfidensielle opplysninger og materiale de i forbindelse med Avtalen og gjennomføringen av den får kunnskap om. Dette inkluderer, men er ikke begrenset til, opplysninger om:

1. Drifts- eller forretningsmessige forhold som det kan være av konkurransemessig betydning å hemmeligholde,
2. Noens personlige forhold.

Taushetsplikten gjelder partenes ansatte og andre som handler på partenes vegne i forbindelse med gjennomføringen av Avtalen. Om nødvendig skal det undertegnes taushetserklæring. Det skal i tilfelle angis hvilke opplysninger som omfattes av taushetsplikten, og hvordan den skal ivaretas. Partene skal bevare taushetsplikten også etter at avtaleforholdet er opphørt. Ansatte eller andre som fratrer sin tjeneste hos en av partene, skal pålegges å bevare taushetsplikt også etter fratredelsen.

Bestemmelsen er ikke til hinder for at opplysningene benyttes i den utstrekning det er nødvendig for gjennomføring av Avtalen.

Begge parter kan utnytte generell kunnskap (know-how) som ikke er taushetsbelagt og som de har tilegnet seg i forbindelse med oppdraget.

Taushetspliktsbestemmelsene i lov om behandlingsmåten i forvaltningssaker 10. februar 1967 (forvaltningsloven) kommer for øvrig til anvendelse for partene og andre de eventuelt svarer for.

## Opphavs- og eiendomsrett

### Generelt

Eiendomsrett, opphavsrett og andre relevante materielle og immaterielle rettigheter tilknyttet Avtalen tilfaller Kunden når betaling er skjedd, med de begrensninger som følger av annen avtale eller ufravikelig lov.

Rettighetene omfatter også rett til endring og videreoverdragelse, jf. lov 15. juni 2018 om opphavsrett til åndsverk mv. (åndsverkloven) § 68.

### Patenter og sikkerhetsbeskyttet informasjon

Dersom Leverandøren ønsker å søke om patent som inneholder sikkerhetsbeskyttet informasjon, skal Leverandøren fremlegge søknaden for Kunden for skriftlig godkjenning før patentsøknaden innleveres. Kunden kan nekte godkjenning uten begrunnelse.

### Tredjeparters eiendomsrettigheter

Leverandøren garanterer at Leverandørens ytelse ikke krenker tredjeparts eiendomsrettigheter, herunder immaterielle rettigheter som patent- eller opphavsrettigheter.

Leverandøren skal holde Kunden skadesløs for ethvert krav som følge av krenkelse av tredjeparts eiendomsrettigheter i forbindelse med oppfyllelse av Avtalen. Kunden skal holde Leverandøren skadesløs for et hvert krav som skyldes bruk av Kundens tegninger, spesifikasjoner eller lisenser.

Partene skal gjensidig varsle hverandre om krav vedrørende krenking av patenter eller andre immaterielle rettigheter ved fremstilling eller bruk av Varen.

## Omdømmelojalitet

Leverandøren skal ivareta Kundens interesser i gjennomføring av Avtalen. Leverandør skal i Avtaleperioden ikke utøve virksomhet som svekker Kundens omdømme. Partene skal heller ikke omtale avtalens premisser eller innhold på et slikt vis at dette kan skade den annen parts omdømme eller forhold til tredjeparter. Leverandør skal ikke ta stilling til eller kommentere synspunkter eller misnøye fra pasienter eller andre som retter seg mot Kunden, men opplyse om at slike henvendelser skal rettes til Kundens kontaktperson i Avtalen.

## Markedsføring

Partene er enige om at ingen av partene har rett til å bruke den andre partens navn, varemerke, kjennetegn osv. i pressemeldinger, annonser, reklame og lignende uten at det foreligger en skriftlig tillatelse fra den annen part.

Leverandøren skal innhente skriftlig forhåndsgodkjennelse fra Kunden dersom Leverandøren for reklameformål eller på annen måte ønsker å utgi informasjon om avtaleforholdet.

Leverandøren forplikter seg til ikke å benytte Kunden som referanse, uten skriftlig samtykke fra Kunden.

Leverandøren skal innhente skriftlig forhåndsgodkjennelse fra Kunden dersom han ønsker å gi offentligheten informasjon om Avtalen utover å oppgi oppdraget som generell referanse.

All kontakt med media skal håndteres av Kunden.

## Revisjon

Kunden har rett til å foreta revisjon av Leverandørens systemer, rutiner, regnskaper og aktiviteter som er forbundet med leveransen. Revisjonsretten starter ved avtaleinngåelse og er begrenset til Avtaleperioden. Ved revisjon skal Leverandøren vederlagsfritt yte rimelig assistanse.

## Databehandler

I den utstrekning leveransen omfatter at Leverandøren behandler helse- og personopplysninger på vegne av Kunden, opptrer Leverandøren som databehandler. Kunden er behandlingsansvarlig/dataansvarlig. Kunden skal gjennomføre en selvstendig risikoanalyse før databehandleravtale kan inngås.

Behandling av helse- og personopplysninger kan ikke finne sted før det er inngått databehandleravtale mellom Leverandøren og Kunden.

Innholdet i databehandleravtalen og risikoanalysen kan variere og gi rom for ulike vurderinger og resultat i det enkelte helseforetak, dette er grunnet blant annet i at helseforetakene vil kunne ha forskjellige informasjonssikkerhetsinfrastruktur og behov for å ivareta personvern. Det enkelte helseforetak kan derfor velge ikke å gjøre avrop som omfatter behandling av helse- og personopplysninger.

# Tvister, lovvalg og verneting

Avtalen reguleres av norsk rett.

Tvister mellom partene om Avtalen bør søkes løst gjennom forhandlinger.

Dersom en tvist i tilknytning til Avtalen ikke blir løst etter forhandlinger, kan partene forsøke å løse tvisten ved mekling. Partene kan velge å legge Den Norske Advokatforenings regler for mekling ved advokat til grunn, eventuelt modifisert slik partene ønsker. Det forutsettes at partene blir enige om en mekler med den kompetansen partene mener passer best til tvisten. Den nærmere fremgangsmåten for mekling bestemmes av mekleren, i samråd med partene.

Dersom partene ikke kommer til enighet, skal tvisten avgjøres ved ordinær rettergang. Verneting for avtalen er Kundens verneting, med mindre partene enes om et annet verneting.

1. [Link til spesialisthelsetjenestens restriksjonsliste] [↑](#footnote-ref-1)